Antto Helanen

Poikien viides erityisryhmä

E3-ryhmä

Yhdestoista harrastajaryhmä

> Oli minun totuuteni edetä elämässä. Kuin matematiikka olisi ollut mukana alusta alkaen.
>
> Helanen, sivulla 4

***Antto Mikael "Hela" Helanen*** on *Erityisluokan miehen* protagonisti. Tarina kietoutuu Anton kokemuksiin absurdin ankaralla matematiikkaleirillä, sen jälkeen kun hän rientää sinne yläkoulusta parempien arvosanojen toivossa.

Helanen ei osoita juuri ollenkaan poliittisia mielipiteitään, mutta on kaanonisti vanha kokoomusnuori.

## Persoonallisuus

### Lempiauto

Nissan

Antto on pohjimmiltaan tunnollinen ja läheisyyttä kaipaava nuori. Hän on myöskin monialaisen huumorintajuinen. On vain koitettava päätellä miten hän päätyi erityisluokalle, koska Helasen lukiotoiveet, ja panostukset matikkaan siivittävät koko Erityisluokan miestä. Kylläkin kiperien tilanteiden edessä Antosta esiintyy uusia värejä, sillä hän todennäköisesti omaa lieviä temperamenttiongelmia. Hänen oma sanontansa on "pysy terävänä".

## Erityisluokan mies

### Perusleiriläisestä syventyneeksi

#### Alku

Helanen tuo jo varhain esille, että on kiinnostunut lukiourasta, ja mahdollisesti jopa pitkästä matikasta. Eriävien taitojensa vuoksi hän on siis valmis uhraamaan psyykkistä hyvinvointiaan nuorisotyönohjaaja Mikkolan kourissa. Tarinassa tunnin kevätjuhlan jälkeen leirille menevät kerätään riveihin, ja Mikkola tuntuu erityisesti pitävän Helasesta, sillä tämän isä kävi trigonometrialeirillä samassa iässä. Helasen saatua köniin, hän valmistautuu niin

sanotulle esileirille menoon. Hänet siirretään poikien viidenteen erityisryhmään, joka opettaa hänelle kantapään kautta "polttomerkistä" jonka leirillä voi ansaita sinnikkyydellä. Helanen demoralisoituu ja hankkii kuriirilta laksatiiveja, joilla pysyy poissa tunneilta. Loppujen lopuksi hän liittyy "syventyneisiin leiriläisiin" ja erikoistuu laskimen käyttöön laskinparinsa Lauri Kahanpään kanssa. Kahanpää on Anton ensimmäinen ystävä leirillä.

#### Matikkaleirin arki

Kesken luokkaelokuvan "Hidden figures" kaikki leiriläiset kutsutaan busseihin, määränpäänä Ilomantsin leirikeskus. Helanen saa kuulla muiden joukossa pääohjaaja Ivanovilta, että venäläiset laskijat ovat toisessa siivessä, ja että maiden välillä pidetään matemaattinen kilpailu. Helanen hitaasti kyllästyy ja turhautuu pitkäveteiseen opetukseen ja nopeasti suunniteltuun rutiiniin. Merkittävä pelaaja hänen stressaantumisessaan on hänen tyttöystävänsä Kristiinan mahdollinen pettäminen 193-senttisen lukiolaispoika Lassin kanssa. Lopulta kohtalokkaana iltana Helanen karkaa arestistaan juhlimaan vapaita syventyneiden kavereidensa kanssa, vain joutuakseen kiinni "Pääohjaajan auton välikohtauksen" takia. Hän ei enää saa suositteluja leiriltä ja purkaa kiukkunsa Kahanpäähän, joka järkyttyy vakavasti. Vähän ennen matikkakilpailun alkua selviää että Helanen osaa suhtkoht hyvin venäjän kieltä, puhuessaan tuntemattomalle venäläispojalle.

#### Matikkakilpailu ja viimeiset puristukset

Matikkakilpailua edeltävänä iltana Helanen riitelee toverinsa Mauno Palolammen kanssa, kun luokanohjaaja Osmonsalo antaa hänelle ilmi että Mauno on muutenkin pahojen tuulten kuljeteltavana. Samana yönä Palolampi saa polttomerkin, mutta omaansa Helanen ei koskaan hanki. Kilpailun aikana Antto pistetään hakemaan paristoja laskimeen, mutta on Palolammen sanojen mukaan: "Liian läski." Pitemmällä kilpailussa Palolampi pilkkaa Helasen temperamenttia, ja kun kilpailu hävitään, Osmonsalo jää paikalle kertomaan oman tarinansa. Rohkaisevien sanojen päätteeksi luokanvalvoja väittää Helasen ja Kahanpään olevan paras laskinpari ryhmässä, ja lähettää heidät Ivanovin tykö. Heille annetaan 40 minuuttia laskea kuutio ekspertin viimeinen tehtävä, jonka jälkeen "kaikki kärsimys palkitaan." Tuntemattoman erityisopettajan pilattua poikien yrityksen täpärästi, he eivät juuri tartu juhlatunnelmaan leirin loppuessa.

#### Epilogi

Helanen tapaa Mikkolan vielä kerran poistuessaan bussista Lieksaan, jossa hänen porukkansa odottavat. Sen jälkeen hänen työelämään tutustumistaan ei juuri täsmennetä, mutta tiedetään että hän pääsee yhteiskoulun lukioon ja jättää Kristiinan kummankin suostumuksesta. Noin ehkäpä vuoden kuluttua Helasen leirikaveri Jaakko Kivalo saapuu Helasen opiskelukämpälle kertomaan suru-uutisen Lauri Kahanpään kuolemasta Linnanmäen laitteessa. (Tätä ei kerrota tarinassa.)

### Myöhempiä vaiheita

#### Tetti, palkkalistoille pääsy ja harrastajan prestiisi

Ks. *Erityisluokan mies 2*

Antto pysyi uurastusmielisenä, ja hankkiutui Joensuun yhteiskoulun lukion kaksoistutkinnon TET-järjestelyissä autokorjaamolle töihin. On varaa arvata että täällä hän syvensi kiinnostustaan amiskatyylistä. Kysymykset matikkaleirin jatkamisesta olivat Helaselle alkusyksystä suuri päänvaiva, mutta hän vääntäytyi sympatiasta tuutoroimaan tulevia leiriläisiä. Kesän 2023 jälkeen, tästä seuraavan vuoden kesänä hän iskostuikin kunnianhimoisesti harrastajaleirin suorittamiseen.

#### Aikuisuus

Fanaattisesti ihailtuna matemaatikkonakin Helasta kiehtoi täysin tunnepohjaisesti ruoanlaitto. Versoiässä hän vietti keskiviikkoiltansa lempeän kurittavassa kokkikerhossa, ja yhteishaussa leipurin tutkinto oli parhaalla tahdollakin sivuuttamaton Antolle. Valmistuessaan poju oli suorittanut lukion kolmeen vuoteen, ja raapinut ammattikoulussa kasaan kondiittorin ja suurtalouskokin koulutukset. Suomen tiedekuntaa suretti mojovasti, kun kymmenen laudaturia raapustanut Antto Helanen aloitti hämäräperäisillä pääomillaan *Helasen kahvilan* kauppakadun edustaan. Eikä muuten Suomen Matemaattinen Yhdistyskään volttia heittänyt, kun kannabistakin kokeilleen, pistävän selkeästi yhdistyksen rautaotteesta pudonneen Helasen laskentoura pysähtyi kuin seinään. Onnellisen ja työntäyteisen ryöelämänsä ohella sanotaan nyt vielä että Helanen alkoi harrastaa kryptovaluuttaa, ja kasvatti jalot jouhet leukaperälleen.

## Trivia

* Helasen etunimi on random generoitu, mutta sattuu täsmäämään merijalkaväen alikersantti Anthony Swoffordin nimeen.
* Ainoa luettavassa muodossa haluttu viittaus Helasen ulkonäköön on kouluprologissa, jossa hänen päätään kuvataan ajelluksi. Hanakat kutrit kuitenkin kasvoivat Anton pääkoppaan vain parissa kuussa, mikä viestii hyvistä ruokailutottumuksista. Lautasmalli mallillaan!
* Yksitoista vuotta *Erityisluokan miehen* tapahtumien jälkeen Helanen kirjoittaa kirjan nimeltä *Erityisluokkalainen*. Se saa filmatisoinnin muutaman vuoden jälkeen.